kardosdrur/scandi-wiki huggingface dataset:
Broken Sword: The Shadow of the Templars

Broken Sword: The Shadow of the Templars er det første spil i Broken Sword-serien og udkom den i 1996, udgivet af Virgin Interactive Entertainment. Spillet fik flotte anmeldelser og er til dato Revolution Softwares største salgssucces. The Shadow of the Templars er udkommet til PC, Playstation, Mac og Game Boy Advance. Siden er der føjet tre kapitler til serien: Broken Sword II: The Smoking Mirror, Broken Sword: The Sleeping Dragon og Broken Sword: The Angel of Death.

Historie 

Spillet starter da George Stobbart, på et besøg i Paris, sætter sig ved en lille café og bestiller en kop kaffe. Imens han bestiller kommer en mand iklædt et klovnekostume ind på cafeen. George når kun lige at undre sig over den mærkværdige klovn, før der lyder et brag og cafeen springer i luften. George slipper med skrækken og kommer lidt efter til sig selv igen. Politiet ankommer kort tid efter og udspørger George om hvad han så før eksplosionen. George forklarer hvad han så, men politiet tror ikke på at der har været en klovn. Den lokale journalist Nico Collard er derimod meget interesseret i at høre George Stobbarts historie, og de beslutter sig for i fællesskab at opklare forbrydelsen på egen hånd. Det går dog hurtigt op for de to, at forbrydelsen er en del af en større sammensværgelse om genopvækkelsen af en ældgammel kult og jagten på en af tempelherrernes største skatte. Herefter går jagten gennem Paris' gader og gennem landene Irland, Syrien, Spanien og til sidst Skotland.

Lokationer 

Paris – Denne by indeholder mange minder for George; kærlighed, venskab og endda død. Det er her eventyret begynder efter eksplosionen i den lille café og det meste af spillet er centreret om denne by. George vender tilbage et utal af gange for at efterforske nye områder i byen. 

Irland – Den lille by Lochmarne har tidligere været et område med store arkæologiske interesser. Den berømte professor Peagram som bor i byen er af uforståelige årsager stoppet en udgravning ved sit slot. Det viser sig at professoren tilsyneladende er blevet truet til at holde inde med udgravningen. George er opsat på at opklare hvorfor. 

Syrien – Byen Marib i Syrien er George' næste destination. Morderen i Paris havde en tændstikæske hvor der stod navnet på en eksklusiv klub, Club Alamut i Marib. Nu vil George finde ud af hvad det er for et sted og hvorfor morderen sandsynligvis havde planer om at vende tilbage til Marib. 

Spanien – George besøger en spansk villa ejet af en velstående ældre kvinde i håbet om at kunne afsløre hemmelgheden om hendes forfædre, som efter sigende skulle have været en del af tempelherrerne.  

Skotland – En farlig togtur gennem Skotland bringer Nico og George til en ældgammel kirke, hvor den endelige konfrontation med den mystiske alliance finder sted.

Kildehenvisninger 
 Revolution Software

Computerspil fra 1996
Adventurespil
The Shadow of the Templars
DOS-spil
Game Boy Advance-spil
Macintosh-spil
PlayStation-spil
Windows-spil
Boeing 307

Boeing 307 Stratoliner var det første passagerfly med trykkabine. Flyet blev designet i 1938 med første flyvning den 31. december 1938. Flyet kunne med trykkabinen nå en højde af 20.000 fod (6 km). Nutidens fly kan nå højder på 40.000 fod (12 km), mens der inde i kabinen er et lufttryk svarende til en højde af 8.000 fod (2,5 km). Der var plads til 33 passagerer og fem besætningsmedlemmer.

I alt blev der bygget 10 Stratolinere. Heraf købte multimillionæren Howard Hughes en og lavede den til sin egen flyvende luksuriøse penthouse.

Passagerfly
307
4-motors propelfly
A Coruña

A Coruña (spansk: La Coruña) er den næststørste by i Galicien og hovedstad i provinsen af samme navn. Byen er hovedcentrum for handel, kultur og sport og hjemby for det spanske fodboldhold Deportivo La Coruña.

Kildeangivelser 

 
Byer i Galicien (Spanien)
Shanghai Knights

Shanghai Knights er en amerikansk action-komediefilm fra 2003 med Jackie Chan og Owen Wilson i hovedrollerne. Den er instrueret af David Dobkin, skrevet af Miles Millar og Alfred Gough. Filmen er efterfølger til Shanghai Noon.

Handling 

I 1887 er jobbet som sherif en leg for John Wayne/Chon Wang (Jackie Chan), så det er hans arbejde i Nevada, Texas, mens han venter på hans kone, Prinsesse PeiPei, kommer tilbage. Alting går ellers fint lige indtil han modtager et brev fra Den Forbudte By i Kina, hvor der står, at hans far, der er vogter over Kejserens segl (et smykke), er blevet myrdet og Kejserens segl er blevet stjålet. Brevet er fra hans søster Chon Lin (Fann Wong), og hun skriver også, at hun fulgte efter morderen, Lord Rathbone, til London for at tage hævn. Dette får John Wayne til at opsøge sin gamle ven og partner Roy O'Bannen (Owen Wilson) så han kan få sin andel af det kinesiske emperiums guld, på grund af deres dramatiske og modige redning af Prinsesse PeiPei (i den første film, Shanghai Noon).
Da de mødes påstår Roy, at han har investeret guldet i at få udgivet sine selvskrevede bøger. Derfor bliver de nødt til at snige sig om bord på skibet til London, så de kan finde og hjælpe Lin og stoppe Lord Rathbones skumle planer om at udrydde kongefamilien for at overtage tronen, og også forhindre en kinesisk forræder i at overtage den kinesiske trone ved hjælp af Kejserens segl.

Shanghai Knights indeholder kampe med sværd, pistoler og næver, lidt romantik og masser af spænding, humor og underholdning.

Medvirkende 
 Jackie Chan – Chon Wang 
 Owen Wilson – Roy O'Bannon
 Fann Wong – Lin Wang
 Aidan Gillen – Lord Nelson Rathbone
 Donnie Yen – Wu Chow
 Thomas Fisher – Arthur Conan Doyle
 Gemma Jones – Dronning Victoria
 Aaron Johnson – Charlie Chaplin

Eksterne henvisninger 
 

Kampsportsfilm fra USA
Kampsportsfilm fra Storbritannien
Kampsportsfilm fra Tjekkiet
Amerikanske film fra 2003
Britiske film fra 2003
Komediefilm fra USA
Komediefilm fra Storbritannien
Komediefilm fra Tjekkiet
Engelsksprogede film
Bornholms Middelaldercenter

Bornholms Middelaldercenter er et videnpædagogisk oplevelsescenter og frilandsmuseum med fokus på middelalderen ca. 500 meter fra Østerlars Rundkirke på Bornholm. Det er etableret med inspiration fra Middelaldercentret ved Nykøbing Falster.

Oplevelscenteret består bl.a. en stormandsgård, der kan besøges gennem en af de to hovedporte, der giver adgang til et stort vagttårn og et par tilstødende bygninger. Rundt om stormandsgården løber der træpalisader med en løbegang. Fra vagttårnet i midten er det muligt at se Østerlars Rundkirke samt kystlinien ved Gudhjem.

Neden for stormandsgården ligger en smedje, en vandmølle og nogle små landbrugshuse med gamle dyrearter.

I højsæsonen er der aktiviteter for de besøgende, hvor det bl.a. vil være muligt at slås med sværd og at overvære en middelalderkanon blive affyret.

I 2015 blev antallet af besøgende på centret opgjort til 47.489.

Bornholms Middelaldercenter er et af det statsstøttede videnspædagogiske aktivitetscentre.

Referencer

Eksterne henvisninger 

 Bornholms Middelaldercenter
 Bornholms Middelaldercenters Vennekreds

Middelaldercenter
Historiske museer i Danmark
Frilandsmuseer i Danmark
Museer etableret i 1996
Deportivo de La Coruña

Real Club Deportivo de La Coruña (Deportivo de La Coruña eller Deportivo La Coruña) er en spansk fodboldklub som spiller i den tredjebedste spanske række Primera RFEF - Gruppe 1.

Historie 
I 1902 vendte José María Abalo hjem til A Coruña efter at have studeret i England. Med sig havde han en viden om fodbold, der var mere udbredt i England. Dette var startskuddet til fodbold i Galicien, som på denne tid blev opfattet som "exotisk" 

I 1906 startede disse unge mænd fra Sala Calvet gymnasium deres hold kaldet Club Deportivo, der senere blev til Deportivo de la Coruña. Deportivo de la Coruña er spansk og betyder noget i retning af "Sport fra Coruña"

Nogle få år senere fik Deportivo sit royale navn; Real Club Deportivo de La Coruña, af Kong Alfonso XIII. Samtidig fik Deportivo sit eget stadion, kaldet Viejo Riazor (Gamle Riazor). Navnet Riazor kommer fra den berømte strand, som ligger få hundrede meter fra dagens Riazor.

Det 20. århundrede har budt på flere op- og nedture for Deportivo. Holdet startede i Segunda División, hvorefter de rykkede op i den bedste række. Siden 1948 har Deportivo kun været nede i den næstbedste række en gang, men de rykkede op igen året efter. I sæsonen 2010/2011 rykkede man dog ned i den næstbedste række igen efter en nervepirrende sidste runde. Holdet var fra midten af 1990'erne til 2005 fast deltager i Champions League, hvor det bedste resultat var en semifinale i marts 2004, hvor holdet samlet tabte 0-1 til de senere vindere fra FC Porto. 

Deportivo vandt det spanske mesterskab i sæsonen 1999-2000. Derefter blev det til to 2. pladser, to 3. pladser, to 8. pladser og en 13. plads. Klubben har desuden vundet den spanske pokaltunering Copa del Rey to gange og Supercuppen (mester mod pokalvinder) 3 gange. Det er også blevet til et nyt stadion Nuevo Riazor der har plads til 35000 tilskurere. I 2006 fejrede Deportivo 100 års jubilæum.

Europæiske deltagelser 
 5 gange deltagelse i UEFA Champions League
 4 gange deltagelse i UEFA Cup
 1 deltagelse i UEFA Winners Cup
 1 deltagelse i Intertoto Cup

Spillere

Kendte spillere 
 Adrián López Álvarez
 Donato
 Emerson Moisés Costa
 César Sampaio
 Mauro Silva
 Bebeto
 Djalminha
 Rivaldo
 Jorge Andrade
 Pedro Pauleta
 Roy Makaay
 Roberto Acuña
 Miroslav Djukic
 Jacques Songo'o
 Dmitri Radchenko
 Noureddine Naybet
 Mustapha Hadji
 Fran
 José Molina
 Amancio Amaro
 Pahiño
 Juan Carlos Valerón
 Luis Suárez
 Txiki Beguiristain
 Julio Salinas
 Diego Tristán
 Albert Luque
 Víctor Sánchez
 Walter Pandiani

Trænere 
 Luis Suárez (1978-1979)
 Arsenio Iglesias (1970-1973, 1982-1985, 1987-1989, 1990-1995)
 John Toshack (1995-1997)
 Javier Irureta (1998-2005)
 Joaquín Caparrós (2005-2007)
 Miguel Ángel Lotina Oruechebarría (2007-?)

Eksterne henvisninger 
 Officiel hjemmeside 
 Uofficiel hjemmeside og Fanklub på Engelsk 

 
Etableret i 1906
Carnaubavoks-palme

Carnaubavoks-Palmen (Copernicia prunifera) er en slank palme med en enkelt, grå stamme, der almindeligvis er glat på den øverste tredjedel, men også kendetegnet ved et spiralformet mønster af fastsiddende, grå bladfæster på de nederste to tredjedele. Kronen består af ca. 25 vifteformede,blågrønne, voksklædte blade. Hvert blad er ca. 1 m bredt og opdelt i linjeformede småblade. Bladstilkene er beskyttet af krumme torne. Blomstringen sker (i hjemlandet Brasilien) i perioden fra juli til oktober. Blomsterne er samlet i op til 4 lange, overhængende klaser, der er fæstet mellem bladstilkene. De enkelte blomster er små og cremehvide. Frugterne er ovale eller kuglerunde med en grøn kerne.

Ikke synlige træk
Planten er tørketålende og salttolerant. Den har ingen større problemer med sygdomme eller skadedyr.

Højde x bredde
9 x 4 m

Hjemsted
Carnaubavoks-Palmen er hjemmehørende i det nordøstlige Brasilien, hvor den findes langs floderne. Den er tilpasset lejlighedsvise oversvømmelser, tørkeperioder og højt saltindhold i jorden. Ved floden Parnaiba findes den sammen med bl.a. Licania rigida, Geoffroea striata og forskellige arter af Kaktus-familien. Disse arter kan også optræde som epifytter på palmen.

Anvendelse
Planten giver den såkaldte carnaubavoks, der udvindes af bladenes dæklag. Det er en varmebestandig voks, der bruges i talrige produkter som bilvoks og bonevoks og som indkapsling af slik. Efter voksudvindelse bliver restprodukterne, som består af tørrede blade, brugt til som gødning.

Kilde 
 Copernicia  (brasiliansk)

Nytteplanter
Palme-familien
Copernicia

Copernicia er en slægt af ca. 24 arter, som er udbredt i savanneområder og langs flodlejer i Syd- og Mellemamerika. Det er slanke planter med høje stammer og vifteformede blade. Blomstringen er kraftig, men frugterne spises ikke. Flere arter udnyttes kommercielt. Her nævnes kun de arter, som har økonomisk betydning i Danmark.

 Copernicia hospitata (Cubavoks-Palme)
 Carnaubavoks-Palme (Copernicia prunifera)

Palme-familien
The War Tapes

The War Tapes er den første krigsdokumentar om Irakkrigen filmet af soldaterne selv. Filmen følger tre soldater fra New Hampshire National Guard før, under og et år efter deres indsættelse. Enheden er Charlie Company, 3. enhed af den 172. Mountain Infantry. Soldaterne tog del i Irakkrigen fra marts 2004 til februar 2005. 

I alt havde 17 soldater fået kameraer og havde tilsammen optaget 800 timer, men kun tre soldaters optagelser blev brugt, da instruktør og producer anså dem for at have leveret det bedste materiale. 

Filmen vandt prisen Bedste internationale dokumentar ved Tribeca Film Festivalen i maj 2006 og også for Bedste internationale dokumentar ved BritDoc i juli 2006. Derudover er den muligvis det mest innovative resultat af "embedded journalism." I dette tilfælde tog journalisten ikke til Irak, men supplerede i stedet soldaterne med kameraer og gav dem anvisninger til optagelserne vha. instant messaging og email.

Referencer 
Seven Days newspaper, "Operation Iraqi Footage" by Ken Picard, August 09-16, 2006

Eksterne henvisninger 
 
 The War Tapes official site/blog
 Interview with the filmmakers on the Tavis Smiley show
 Film sees war through soldiers' eyes, BBC News, 2 June 2006
 "The War Tapes": Soldiers Tell Their Own Iraq Stories, NPR, July 30 2006

Dokumentarfilm fra USA
Camilla Läckberg

Jean Edith Camilla Läckberg Eriksson (født 30. august 1974 i Fjällbacka) er en svensk forfatter. Hendes bøger foregår i eller omkring Fjällbacka på den svenske Kattegatkyst, hvor hun også er født.

Hun er uddannet civiløkonom, og bor med sin mand og deres to børn i Enskede.


Bibliografi

Romaner 

Läckberg har skrevet ti bøger i serien om Erica Falck og hendes mand, politibetjenten Patrik Hedström. I bøgerne følger man familien og hvordan den påvirkes af mordene, samt efterforskningsarbejdet omkring disse.

 Isprinsessan (dansk: Isprinsessen) (2002)
 Predikanten (dansk: Prædikanten) (2004)
 Stenhuggaren (dansk: Stenhuggeren) (2005)
 Olycksfågeln (dansk: Ulykkesfuglen) (2006)
 Tyskungen (dansk: Tyskerungen) (2007)
 Sjöjungfrun (dansk: Havfruen) (2008)
 Fyrvaktaren (dansk: Fyrmesteren) (2009)
 Änglamakerskan (dansk: Englemagersken) (2012)
 Løvetemmeren (dansk: Løvetæmmeren) (2015)
 Häxan (dansk: Heksen) (2017)

Øvrige bøger 
 Snöstorm och mandeldoft (dansk: Mord og mandelduft) (2006)
 Smaker från Fjällbacka (dansk: Smagen af Fjällbacka) (2008)
 Super-Charlie (2011)
 Fest, mat & kärlek (2011)

Eksterne henvisninger 

 Camilla Läckbergs officielle hjemmeside 
 

Krimiforfattere fra Sverige
Svensksprogede forfattere fra Sverige
Pedro Almodóvar

Pedro Almodóvar Caballero (født 25. september 1949 i Calzada de Calatrava, Spanien) er en spansk filminstruktør, manuskriptforfatter og producer. 

Han er den mest succesfulde og internationalt kendte spanske filmskaber i sin generation. Hans film bruger elementer fra popkulturen, populære sange, humor og stærke farver. Almodóvar dømmer aldrig sine karakterers handlinger lige meget hvad de gør, men han præsenterer dem som de er i al deres kompleksitet. Ønsker, passion, familie og identitet er instruktørens favorittemaer. Almodóvars film nyder en verdensomspændende popularitet.

Som 17-årig tog han til Madrid, og i 1980 debuterede han som filminstruktør med filmen "Pepi, Luci, Bom y otras chicas del montón". I 1983 begyndte han at blive kendt rundt omkring i verden for filmen "Entre Tinieblas", men det var først i 1988, da han lavede sin meget berømte film "Mujeres al borde de un ataque de nervios" at han blev decideret verdenskendt.

Filmliste 
 Pepi, Luci, Bom y otras chicas del montón (1980)
 Passionernes labyrint (1982)
 Entre Tinieblas (1983)
 ¿Que he hecho yo para merecer esto? (Hvad har jeg gjort for at fortjene dette?) (1984)
 Kærlighedens matadorer (1986)
 La ley del deseo (Begærets lov) (1987)
 Kvinder på randen af nervøst sammenbrud (1988)
 Bind mig, elsk mig (1990)
 Høje hæle (1991)
 Kika (1993)
 Min hemmeligheds blomst (1995)
 Kødet skælver (1997)
 Alt om min mor (1999)
 Tal til hende (2001)
 Dårlig dannelse (2004)
 Volver (2006)
 Brudte favntag (2009)
 Huden jeg bor i (2011)

Litteratur/kilder 
 Miguel Gasull Wrisberg: Almodóvar (Inferno nr. 5, 1991)

Eksterne henvisninger 

 
 Essay om Pedro Almodóvar

Oscar for bedste originale manuskript
Filminstruktører fra Spanien
Ærescesar
Utahraptor

Utahraptor (Utah-røver) var en dinosaurus der levede for 125 millioner år siden. Utahraptor blev opdaget i 1993 i Utah, USA.

Den var den største dromaeosaur, hvor Velociraptor er den mest kendte, som følge af Jurassic Park (det skal dog bemærkes, at Velociraptor i virkeligheden var mindre end i filmen, hvor størrelsen faktisk passede bedre på Deinonychus). Den kunne veje 300-400 kg, blive 5-6 meter langog 2,5 meter høj.

Den jagede i flok, og det formodes at den har brugt sin frygtindgydende klo på anden tå til at sparke/stikke byttedyrene med og lange fingre hjalp dem til at holde fast på et stort hurtigt bytte. Tå-kloen var cirka 38 centimeter lang.

Dinosaurer
BMW 3-serie

BMW 3-serien er en stor mellemklassebil fra fabrikanten BMW, som er firmaets mest solgte bilmodel. Den første 3-serie blev introduceret i 1975 som teknisk videreudvikling af 02-serien. I maj 1981 forlod den 1.000.000. 3-serie bil samlebåndet. 3-serien er den indtil videre mest succesfulde model fra BMW. Dens vigtigste konkurrenter er Audi A4, Mercedes-Benz C-klassen og Volvo S60.

Byggeserierne i overblik 
 BMW E21 (1975−1983): Efterfølger for 02-modellen, som kun fandtes som todørs sedan.
 BMW E30 (1982−1994): En firedørs sedan, en cabriolet, en stationcar kaldet Touring, M3 og versioner med firehjulstræk blev tilføjet modelprogrammet.
 BMW E36 (1990−2000): Den todørs sedan blev afløst af coupémodellen og en hatchback med tilnavnet Compact kom til. Ingen mulighed for firehjulstræk.
 BMW E46 (1998−2007): For første gang afveg diverse karrosseridetaljer på Coupé og Cabriolet. Et facelift til Limousine og Touring fulgte i september 2001 og muligheden for firehjulstræk blev genindført. Compact udgik i slutningen af 2004 og afløstes af 1-serien.
 BMW E90 (2005−2013): Coupé og Cabriolet adskilte sig nu mere fra Limousine og Touring. Cabrioletmodellen fik nu stålfoldetag. Et facelift til Limousine og Touring fulgte i september 2008, Coupé og Cabriolet blev modificeret i marts 2010.
 BMW F30 (2012−2019): I München præsenteredes Limousine den 14. oktober 2011, Touring fulgte i august 2012. Coupé- og cabrioletudgaverne af forgængeren E90 fortsætter i produktion indtil videre, men skal senere afløses af 4-serien.

Tidslinje for 3-serie modelvarianterne

Eksterne henvisninger 

 Officielt websted 
 

 
Store mellemklassebiler
Coupéer
Cabrioleter
Baghjulstrukne biler
Biler introduceret i 1975
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Stationcars
Joey Tribbiani

Joseph Francis Tribbiani (kaldenavn: Joey) (født 9. januar 1968) er en af de seks hovedpersoner i den amerikanske sit-com Venner og hovedpersonen i den efterfølgende spin-off Joey. Rollen spilles af Matt LeBlanc.

Personlighed 
Joey  er seriens scorekarl. Han er typen der slæber en ny pige med hjem hver nat og dropper hende den næste dag. Dertil benytter Joey ofte følgende scoretrick til hyppigt at få damer på slæb: Først et såkaldt elevatorblik (Hvor man betragter kvinden først oppe og siden nede, som en elevator går op og ned) efterfulgt af scorereplikken "Hey, how u doin'?" ("Hvordan går det så?"). Denne sætning giver Joey tonsvis af dates. Joey bliver i 8. sæson af serien lidt lun på Rachel, der dog afviser ham. Men i sæson 9 på Barbados kysser de og dater i en uges tid. 
 
Joey er det man kan kalde langsom i optrækket, og han bruger tit de ekstra ti sekunder på at regne joken ud, hvor alle andre griner.
Joey er meget glad for mad, især sandwicher, faktisk så glad, at han engang spiste hele indholdet af sit køleskab, i stedet for at smide maden ud og så har han spist en hel kalkun selv. 
Joey har en tøjpingvin ved navn "Hugsy", som han elsker meget højt, selvom han lader som om den ikke betyder noget for ham. 
Han vil helst ikke have at Emma,  leger med Hugsy, men for at bevare sin ære lader han som ingenting, da Rachel sætter Hugsy ned i vuggen til Emma.

Joey er en del af en søskendeflok på otte, hvor han er den eneste mand. Joeys familie som stammer fra Italien, den familie er dog langtfra uden problemer. Joey finder nemlig ud af, at hans far er hans mor utro, hvilket hans mor er glad for, da Joeys far så er mere kærlig.

Han bor i starten af serien hos hans bedste ven Chandler, men da Chandler og Monica beslutter sig for at flytte sammen bor han alene. I nogle af de sidste sæsoner bor Phoebe en del af et afsnit hos Joey, senere flytter Rachel ind hos Joey sammen med sin og Ross' datter Emma.

Erhverv 
Joey er skuespiller og medvirker i den første del af serien i mindre teaterstykker, men bliver så hyret til tv-serien Horton-sagaen. Han bliver dog hurtig fyret på grund af en dum udtalelse i et sæbeopara-magasin. Han vinder dog sit job som "Dr. Drake Remoray" tilbage i slutningen af 7. sæson.

Eksterne henvisninger 
 

Figurer fra Venner
Grædemuren

Grædemuren, også kendt som Klagemuren, Vestmuren (Hebraisk: הַכּוֹתֶל הַמַּעֲרָבִי, transskription: HaKotel HaMa'aravi, direkte oversat: "den vestlige mur", ofte blot forkortet Korel eller Kosel) og Buraq-muren (Arabisk: حَائِط ٱلْبُرَاق, transskription: Ḥā'iṭ al-Burāq, direkte oversat: "Buraq-muren"), er et jødisk bedested beliggende i Jerusalems gamle bydel. Grædemuren danner den vestligste del af en gammel kalkstensmur, som i sig selv af en del af en større støttemur, der omgiver den bakke som kendes af jøder og kristne som Tempelbjerget.

Fra den plads hvor det jødiske bedestedet er beliggende, er muren sammensat af 46 lag af kalksten. Heraf er de 29 øverste lag synlige over jordniveau, mens de resterende 17 lag er placeret underjordisk. Fra bedepladsen er muren ca. 19 meter høj, mens det anslås, at muren er ca. 32 meter høj fra dets fundament (inkl. underjordiske lag). De største stenblokke, som er anvendt i de nederste lag af muren (udgør ca. halvdelen af murens samlede højde), menes at være påbegyndt af Herodes den Store (37 f.Kr. – 4 f.Kr.). De mellemstore sten, som udgør de midterste lag af muren, menes at være tilføjet i Umayyade-perioden, mens de mindste sten i de øverste lag af muren er af nyere dato (især den osmanniske periode). Muren er derfor det eneste tilbageværende levn fra Det Andet Tempel, der stod fra 515 f.Kr. til 70 e.Kr., hvor templet sammen med resten af Jerusalem blev ødelagt af romerne.

Grædemuren spiller en vigtig rolle i jødedommen på grund af dens nærhed til Tempelbjerget. Det helligste sted inden for jødedommen regnes for at være Det Allerhelligste, der var det inderste rum i Salomos Tempel og Det Andet Tempel, som var beliggende på selve Tempelbjerget. Da den formodede placering for Det Allerhelligste regnes for at have ligget bagved Grædemuren, betragtes muren i dag for at være det helligste sted, hvor jøder har tilladelse til at bede.

Navnet Grædemuren henviser til jødernes klager ved muren over templets ødelæggelse. Grædemuren kom under israelsk kontrol i 1967, da israelerne besatte området som led i Seksdagskrigen. Få dage efter besættelsen nedrev israelerne det marokkanske kvarter, en del af den gamle by, for at skabe plads, så israelske jøder kunne bede foran Grædemuren.

Noter

Referencer

Eksterne henvisninger 

Jødedom
Jerusalem
Mure
Religiøse bygninger